Here is a page extracted from Wikipedia that may contain CSS, HTML, and a lot of unformatted text.

Title: Graixa
Content: Pa o lugar d'a Guarguera se veiga Grasa (Uesca)

Graixa, grasa, graso, greix se refiere en aragonés aragonés a los lipidos (en especial os trigliceridos d'orichen animal), u a parz d'o cuerpo d'un animal a on s'acumulan (con teixiu adiposo, tamién dito grasera). Tamién se diz graixa a l'alimento derivau d'o teixiu adiposo d'un animal tal y quiento u habendo-lo modificau pa concentrar-lo u homocheneizar-lo (blanco, ensundia u saín, sebo y lardo u redetiu).

As propiedaz fisicas d'os lipidos definen una cualidat en aragonés que en aragonés se diz grasura, palabra feita con o sufixo -ura a partir de l'adchectivo gras(o). L'adchectivo graso puet aplicar-se a l'orache, a la naturaleza u estau d'a tierra u o terreno, a un estau d'a nieu, a un tipo de calidat d'a fusta, a una consistencia esponchosa de cualque cosa y a lo presupuesto. En Campo este adchectivo se documenta con apocope (gras) y significa "que pesa muito".

Cuan se diz que o tiempo ye graso o tiempo ye suave y prou calido pa que se revienga a nieu. Cuan se diz que a tierra ye grasa u que un terreno ye graso ye en a val de Benás cuan contién muita archila y humus, en chistabín cuan bi ha muito abono, u en Aguas, Chuseu y Torres cuan presenta tanta humidat que no ye suelta y se puet masar.

Referencias

Bibliografía 
 Artur Quintana i Font: El Aragonés nuclear de Nerín y Sercué (Valle de Vio), Ed. Gara d'Edizions + Institución Fernando el Católico + Deputación provincial de Zaragoza, Zaragoza 2007. ISBN 978-84-8094-060-3
 Fernando Blas Gabarda, Fernando Romanos Hernando: Diccionario Aragonés: chistabín-castellano. (Bal de Chistau). Gara d'Edizions, 2008.
 Francho Nagore et al: Endize de bocables de l'aragonés. Instituto de Estudios Altoaragoneses, Uesca 1999.

Lipidos
Teixius conectivos